CELEX: 62015TN0692
Language: hu
Date: 2015-11-25 00:00:00
Title: T-692/15. sz. ügy: 2015. november 25-én benyújtott kereset – HTTS kontra Tanács

15.2.2016   
            
            
               HU
            
            
               Az Európai Unió Hivatalos Lapja
            
            
               C 59/28
            
         2015. november 25-én benyújtott kereset – HTTS kontra Tanács
   (T-692/15. sz. ügy)
   (2016/C 059/30)
   Az eljárás nyelve: német
   
      Felek
   
   
      Felperes: HTTS Hanseatic Trade Trust & Shipping GmbH (Hamburg, Németország) (képviselők: M. Schlingmann és M. Bever Rechtsanwälte)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
               —
            
            
               kötelezze az Európai Unió Tanácsát a felperest abból eredően ért 2 516 221,50 euró összegű vagyoni és nem vagyoni kár felperes részére történő megfizetésére, hogy felvették a személyek, szervezetek és szervek 423/2007/EK rendelet V. mellékletében és a 961/2010/EU rendelet VIII. mellékletében szereplő listájára;
            
         
               —
            
            
               kötelezze az Európai Unió Tanácsát az Európai Központi Bank által az irányadó refinanszírozási műveletekre megállapított kamatláb 2 százalékponttal növelt mértékének megfelelő késedelmi kamat megfizetésére 2015. október 17-től a fent nevezett összeg maradéktalan megfizetésének napjáig;
            
         
               —
            
            
               a Tanácsot kötelezze az eljárási költségek, különösen a felperes részéről felmerült költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes egyetlen jogalapra hivatkozik, amelyben az egyéni érdekek védelmét szolgáló és mérlegelési mozgásteret nem engedő jogi előírások Tanács általi megsértését kifogásolja, mivel a Tanács jogellenesen vette fel a felperest azon személyek, szervezetek és szervek listájára, amelyek minden pénzeszközét és a gazdasági erőforrását befagyasztották.
   A felperest vagyoni és nem vagyoni károk érték, amelyek közvetlenül a Tanács által vele szemben jogellenesen elfogadott korlátozó intézkedésekből erednek.